# மார்ச்சு 15



## நிகழ்வுகள்
- கிமு 44 &ndash; உரோமின் சர்வாதிகாரி யூலியசு சீசர் மார்க்கசு புரூட்டசு மற்றும் உரோமை செனட்டர்களால் நட்ட நடு மார்ச்சு நாளில் குத்திப் படுகொலை செய்யப்பட்டார்.
- 351 &ndash; இரண்டாம் கான்ஸ்டன்டீனசு தனது உடன்பிறவா சகோதரன் கால்லசுக்கு சீசர் பட்டம் அளித்து, உரோமைப் பேரரசின் கிழக்குப் பகுதிக்குப் பொறுப்புக் கொடுத்தான்.
- 933 &ndash; பத்தாண்டுகள் அமைதிக்குப் பின்னர் செருமனிய மன்னன் முதலாம் என்றி அங்கேரிய இராணுவத்தை ரியாட் என்ற இடத்தில் இடம்பெற்ற போரில் தோற்கடித்தான்.
- 1493 &ndash; கொலம்பசு அமெரிக்காக்களுக்கான தனது முதலாவது பயணத்தை முடித்துக் கொண்டு எசுப்பானியா திரும்பினார்.
- 1564 &ndash; முகலாயப் பேரசர் அக்பர் "ஜிஸ்யா" எனப்படும் தலைவரியை நீக்கினார்.
- 1776 &ndash; தெற்கு கரோலினா பிரித்தானியாவிடம் இருந்து விடுதலையை அறிவித்தது. பிரித்தானியாவிடம் இருந்து விடுதலை பெற்ற முதலாவது அமெரிக்கக் குடியேற்ற நாடு இதுவாகும்.
- 1802 &ndash; இலங்கையின் முதலாவது அரச வர்த்தமானி வெளியிடப்பட்டது.
- 1815 &ndash; நேப்பில்ஸ் மன்னன் ஜோக்கிம் முராட் ஆஸ்திரியா மீது போர் தொடுத்தான்.
- 1819 &ndash; பிரான்சிய இயற்பியலாளர் பிரெனெல் ஒளி ஓர் அலை போல் செயல்படுகிறது என நிறுவினார்.
- 1820 &ndash; மேய்ன் ஐக்கிய அமெரிக்காவின் 23வது மாநிலமாக இணைந்தது.
- 1827 &ndash; ரொறன்ரோ பல்கலைக்கழகம் நிறுவப்பட்டது.
- 1848 &ndash; அங்கேரியில் புரட்சி வெடித்தது. ஆப்சுபேர்க் ஆட்சியாளர்கள் சீர்திருத்தக் கட்சியின் முக்கிய நிபந்தனைகளை ஏற்றுக்கொள்ள வேண்டியதாயிற்று.
- 1874 &ndash; பிரான்சுக்கும் வியட்நாமிற்கும் இடையில் சாய்கோன் உடன்பாடு எட்டப்பட்டது. கோச்சின்சீனா மீதான பிரான்சின் முழுமையான அரசுரிமை அங்கீகரிக்கப்பட்டது.
- 1877 &ndash; முதலாவது தேர்வுத் துடுப்பாட்டம் இங்கிலாந்துக்கும் ஆத்திரேலியாவுக்கும் இடையில் மெல்பேர்ண் துடுப்பாட்ட அரங்கில் ஆரம்பமானது.
- 1888 &ndash; ஆங்கிலோ-திபெத்தியப் போர் ஆரம்பமானது.
- 1917 &ndash; உருசியப் பேரரசர் இரண்டாம் நிக்கலாசு முடி துறந்தார். 304-ஆண்டுகால ரொமானொவ் வம்ச ஆட்சி முடிவுக்கு வந்தது.
- 1921 &ndash; உதுமானியப் பேரரசின் முன்னாள் பிரதமரும், ஆர்மீனிய இனப்படுகொலையின் சூத்திரதாரியுமான தலாத் பாசா பெர்லினில் ஆர்மீனியர் ஒருவரால் படுகொலை செய்யப்பட்டார்.
- 1922 &ndash; எகிப்து ஐக்கிய இராச்சியத்திடம் இருந்து முறையாக விடுதலை அடைந்த பின்னர் முதலாம் புவாட் எகிப்தின் மன்னனானார்.
- 1931 &ndash; *வைக்கிங்கு* என்ற கப்பல் நியூபவுன்லாந்து அருகே வெடித்ததில் 27 பேர் உயிரிழந்தனர்.
- 1943 &ndash; இரண்டாம் உலகப் போர்: நாட்சி செருமனியப் படையினர் உக்ரேனின் கார்க்கொவ் நகரை சோவியத் இராணுவத்திடம் இருந்து கைப்பற்றினர்.
- 1951 &ndash; ஈரானில் எண்ணெய் உற்பத்தி தேசியமயமாக்கப்பட்டது.
- 1952 &ndash; ரீயூனியன், சிலாவோசு நகரில் 24 மணி நேரத்தில் 1870&nbsp;மிமீ மழைவீழ்ச்சி பதியப்பட்டது. இது உலக சாதனையாக அறிவிக்கப்பட்டது.
- 1961 &ndash; தென்னாப்பிரிக்கா பொதுநலவாய நாடுகளில் இருந்து வெளியேறியது.
- 1970 &ndash; எக்ஸ்போ '70 உலகக் கண்காட்சி சப்பானின் ஒசாக்கா நகரில் ஆரம்பமானது.
- 1978 &ndash; சோமாலியா, எத்தியோப்பியாவிற்கிடையேயான போர் முடிவுக்கு வந்தது.
- 1985 &ndash; உலகின் முதலாவது இணைய ஆள்களப் பெயர் (symbolics.com) பதியப்பட்டது.
- 1986 &ndash; சிங்கப்பூரில் நியூ வேர்ல்ட் என்ற உணவு விடுதி இடிந்து வீழ்ந்ததில் 33 பேர் உயிரிழந்தனர்.
- 1990 &ndash; மிக்கைல் கொர்பச்சோவ் சோவியத் ஒன்றியத்தின் முதலாவது நிறைவேற்று அரசுத்தலைவராகத் தெரிவானார்.
- 1991 &ndash; பனிப்போர்: இரண்டாம் உலகப் போரின் பின்னர் செருமனியின் ஆதிக்க நாடுகளான ஐக்கிய இராச்சியம், பிரான்சு, ஐக்கிய அமெரிக்கா, சோவியத் ஒன்றியம் ஆகியவற்றிடம் இருந்து செருமனி முழுமையான விடுதலையைப் பெற்றது.
- 1995 &ndash; இலங்கைத் துடுப்பாட்ட அணி முதல் தடவையாக வெளிநாடு ஒன்றில் தேர்வுத் துடுப்பாட்டத் தொடரை நியூசிலாந்துக்கு எதிராக விளையாடி வென்றது.
- 2004 &ndash; சூரியக் குடும்பத்தில் அதி வேகமான பொருள் 90377 செட்னா கண்டுபிடிக்கப்பட்டது.
- 2007 &ndash; இந்தியாவின் சத்தீஸ்கர் மாநிலத்தில் தண்டவத்தா பகுதி காவல் நிலையம் மீது தீவிரவாதிகள் நடத்திய தாக்குதலில் 55 காவல்துறையினர் கொல்லப்பட்டனர்.
- 2008 &ndash; அல்பேனியாவில் ஆயுதக்கிடங்கு ஒன்றில் இடம்பெற்ற வெடிப்பில் 26 பேர் உயிரிழந்தனர்.
- 2011 &ndash; சிரிய உள்நாட்டுப் போர் ஆரம்பமானது.

## பிறப்புகள்

- 270 &ndash; நிக்கலசு, கிரேக்கக் கத்தோலிக்க ஆயர், புனிதர் (இ. 343)
- 1767 &ndash; ஆன்ட்ரூ ஜாக்சன், ஐக்கிய அமெரிக்காவின் 7வது அரசுத்தலைவர் (இ. 1845)
- 1852 &ndash; அகஸ்டா, லேடி கிரிகோரி, ஆங்கிலோ-ஐரிய நிலவுரிமையாளர், நாடகாசிரியர், மொழிபெயர்ப்பாளர் (இ. 1932)
- 1854 &ndash; எமில் அடால்ஃப் வான் பெர்ரிங், நோபல் பரிசு பெற்ற செருமானிய மருத்துவர் (இ. 1917)
- 1860 &ndash; வால்டெமர் ஆஃப்கின், உருசிய-சுவிட்சர்லாந்து நுண்ணுயிரியலாளர் (இ. 1930)
- 1914 &ndash; எஸ். எம். சுப்பையா நாயுடு, தென்னிந்தியத் திரைப்பட இசையமைப்பாளர் (இ. 1979)
- 1915 &ndash; அழகு சுப்பிரமணியம், ஆங்கில இலக்கியத்துறையில் புகழ் பெற்ற இலங்கையர் (இ. 1973)
- 1919 &ndash; பார்வதி கிருஷ்ணன், இந்திய அரசியல்வாதி (இ. 2014)
- 1929 &ndash; செம்பனார்கோயில் எஸ். ஆர். டி. வைத்தியநாதன், தமிழக நாதசுவரக் கலைஞர் (இ. 2013)
- 1930 &ndash; சொரேசு ஆல்ஃபியோரொவ், நோபல் பரிசு பெற்ற பெலருசிய-உருசிய இயற்பியலாளர் (இ. 2019)
- 1930 &ndash; மார்ட்டின் கார்ப்பிளசு, நோபல் பரிசு பெற்ற ஆத்திரிய-அமெரிக்க வேதியியலாளர்
- 1932 &ndash; ஆலன் பீன், அமெரிக்கக் விண்வெளிவீரர் (இ. 2018)
- 1934 &ndash; கன்சிராம், இந்திய அரசியல்வாதி (இ. 2006)
- 1934 &ndash; பத்மா சோமகாந்தன், ஈழத்து எழுத்தாளர் (இ. 2020)
- 1938 &ndash; தி. சு. சதாசிவம், தமிழக எழுத்தாளர், மொழிபெயர்ப்பாளர், நடிகர் (இ. 2012)
- 1941 &ndash; மைக் லவ், அமெரிக்கப் பாடகர், இசைக்கலைஞர்
- 1950 &ndash; கே. வி. தங்கபாலு, தமிழக அரசியல்வாதி
- 1955 &ndash; மோசின் கான், பாக்கித்தானியத் துடுப்பாளர்
- 1956 &ndash; ஓவியர் ஜீவா, தமிழக ஓவியர், திரைப்பட விமர்சகர், எழுத்தாளர்
- 1959 &ndash; ரென்னி ஹர்லின், பின்லாந்து இயக்குநர்
- 1975 &ndash; வெசிலின் தோப்பலோவ், பல்கேரிய சதுரங்க வீரர்
- 1986 &ndash; ஜெய் கோர்ட்னி, ஆத்திரேலிய நடிகர்
- 1993 &ndash; அலீயா பட், பிரித்தானிய நடிகை, பாடகி

## இறப்புகள்
- கிமு 44 &ndash; யூலியசு சீசர், உரோமக் குடியரசுத் தளபதி (பி. கிமு 100)
- 220 &ndash; சாவோ சாவோ, சீன கான் வம்ச மன்னர், இராணுவ அதிகாரி (பி. 155)
- 931 &ndash; ஏழாம் ஸ்தேவான் (திருத்தந்தை)
- 1206 &ndash; கோரி முகமது, கோரி பேரரசர் (பி. 1149)
- 1660 &ndash; லுயீஸ் டி மரிலாக், பிறரன்பின் புதல்வியர் துறவற சபையை நிறுவியவர், கத்தோலிக்கப் புனிதர் (பி. 1591)
- 1897 &ndash; ஜேம்ஸ் சில்வெஸ்டர், ஆங்கிலேயக் கணிதவியலாளர் (பி. 1814)
- 1937 &ndash; எச். பி. லவ்கிராஃப்ட், அமெரிக்க எழுத்தாளர் (பி. 1890)
- 1939 &ndash; தாலமுத்து, இந்தித் திணிப்புக்கு எதிரான செயற்பாட்டாளர் (பி. 1915)
- 1962 &ndash; ஆர்தர் காம்ப்டன், நோபல் பரிசு பெற்ற அமெரிக்க இயற்பியலாலர் (பி. 1892)
- 1983 &ndash; ரெபெக்கா வெஸ்ட், ஆங்கிலேய எழுத்தாளர் (பி. 1892)
- 1991 &ndash; அரவிந்தன், மலையாளத் திரைப்பட இயக்குநர் (பி. 1935)
- 2008 &ndash; சரளா தாக்ரல், இந்திய விமான ஓட்டி (பி. 1914)
- 2013 &ndash; கள்ளம் அஞ்சி ரெட்டி, இந்திய மருந்தியலாளர், தொழிலதிபர் (பி. 1940)
- 2015 &ndash; நாராயண் தேசாய், இந்திய எழுத்தாளர், செயற்பாட்டாளர் (பி. 1924)

## சிறப்பு நாள்
- புத்தியிர்ப்பு, இயற்கைசார் விழா (யப்பான், )
- காவல்துறையினரின் வன்செயல்களுக்கு எதிரான பன்னாட்டு நாள்
- புரட்சி நினைவு நாள் (அங்கேரி, 1948)
- உலக நுகர்வோர் உரிமைகள் நாள்
- உலக முசுலிம் கலாச்சார, அமைதி, கலந்துரையாடல், மற்றும் திரைப்பட நாள்